b'\n_START_ARTICLE_\nFakulteta za farmacijo v Ljubljani\n_START_PARAGRAPH_\nFakulteta za farmacijo (FFA) je ena od \xc4\x8dlanic Univerze v Ljubljani._NEWLINE_Trenutna dekanica je Irena Mlinari\xc4\x8d Ra\xc5\xa1\xc4\x8dan.\n_START_SECTION_\nZgodovina\n_START_PARAGRAPH_\n\xc5\xa0tudij farmacije je bil v Sloveniji popolnoma vpeljan \xc5\xa1ele leta 1960 z ustanovitvijo Farmacevtskega odseka na Oddelku za kemijo Fakultete za naravoslovje in tehnologijo, ki je dobil prostore v Ple\xc4\x8dnikovi zgradbi\xc2\xa0\xc2\xbbstara tehnika\xc2\xab\xc2\xa0na A\xc5\xa1ker\xc4\x8devi ulici, kjer se fakulteta nahaja \xc5\xa1e danes._NEWLINE_\xc5\xbde od leta 1945-1948 je bil mogo\xc4\x8d vpis prvih dveh letnikov \xc5\xa1tudija farmacije v Ljubljani z mo\xc5\xbenostjo nadaljevanja v Zagrebu ali Beogradu. S \xc5\xa1tudijskim letom 1948/49 je bil \xc5\xa1tudij farmacije v Ljubljani ukinjen, nato pa sta bila v \xc5\xa1tudijskem letu 1955/56 znova uvedena prva dva letnika \xc5\xa1tudija farmacije._NEWLINE_Leta 1974 je bila ustanovljena VTOZD (Visoko\xc5\xa1olska temeljna organizacija zdru\xc5\xbeenega dela) Farmacija v okviru Fakultete za naravoslovje in tehnologijo UL. Leta 1991 je pri\xc5\xa1lo do preimenovanja VTOZD Farmacija v Oddelek za farmacijo Fakultete za naravoslovje in tehnologijo, 1994 pa je po njeni razdru\xc5\xbeitvi nastala samostojna Fakulteta za farmacijo.'